CELEX: 22021D2214
Language: sl
Date: 2021-11-15 00:00:00
Title: Sklep št. 1/2021 Pridružitvenega sveta EU-Libanon z dne 15. novembra 2021 o dogovoru o podaljšanju veljavnosti prednostnih nalog partnerstva EU-Libanon [2021/2214]

14.12.2021   
               
               
                  SL
               
               
                  Uradni list Evropske unije
               
               
                  L 447/9
               
            
         SKLEP št. 1/2021 PRIDRUŽITVENEGA SVETA EU-LIBANON
         z dne 15. novembra 2021
         o dogovoru o podaljšanju veljavnosti prednostnih nalog partnerstva EU-Libanon [2021/2214]
         PRIDRUŽITVENI SVET EU-LIBANON JE –
         ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani (1) (v nadaljnjem besedilu: Sporazum) je bil podpisan 17. junija 2002 in je začel veljati 1. aprila 2006.
                  
               
                     (2)
                  
                  
                     Na podlagi člena 76 Sporazuma je Pridružitveni svet pooblaščen za sprejemanje odločitev za namen doseganja ciljev Sporazuma.
                  
               
                     (3)
                  
                  
                     V členu 86 Sporazuma je določeno, da pogodbenice sprejmejo vse splošne ali posebne ukrepe za izpolnjevanje svojih obveznosti iz Sporazuma ter poskrbijo za doseganje ciljev iz Sporazuma.
                  
               
                     (4)
                  
                  
                     EU in Libanon sta se s Sklepom št. 1/2016 Pridružitvenega sveta (2) dogovorila o prednostnih nalogah partnerstva, vključno s paktom EU-Libanon (v nadaljnjem besedilu: Pakt), ki naj bi partnerstvo usmerjali v obdobju 2016–2020 ter podpirali in krepili odpornost in stabilnost Libanona ob hkratnem prizadevanju za odpravljanje posledic dolgotrajnega konflikta v Siriji.
                  
               
                     (5)
                  
                  
                     Strani sta se z izmenjavo pisem dogovorili, da bi bilo treba veljavnost prednostnih nalog partnerstva EU-Libanon, vključno s Paktom, kot vodilnih dokumentov za utrditev partnerstva podaljšati do sprejetja novih posodobljenih skupnih dokumentov.
                  
               
                     (6)
                  
                  
                     V členu 10 poslovnika Pridružitvenega sveta je določena možnost sprejemanja sklepov po pisnem postopku v obdobjih med sejami, če se obe pogodbenici s tem strinjata –
                  
               SPREJEL NASLEDNJI SKLEP:
         
            Člen 1
            Pridružitveni svet po pisnem postopku sklene, da se veljavnost prednostnih nalog partnerstva EU-Libanon, vključno s Paktom, priloženih Sklepu št. 1/2016 Pridružitvenega sveta, podaljša, dokler Pridružitveni svet ne sprejme novih posodobljenih skupnih dokumentov.
         
         
            Člen 2
            Ta sklep začne veljati na dan sprejetja.
         
         
            V Bruslju, 15. novembra 2021
            
               
                  Za Pridružitveni svet EU-Libanon
               
               
                  predsednik
               
               Abdallah BOU HABIB
            
         
         
            (1)  UL L 143, 30.5.2006, str. 2.
         
            (2)  Sklep št. 1/2016 Pridružitvenega sveta EU-Libanon z dne 11. novembra 2016 o prednostnih nalogah partnerstva EU-Libanon (UL L 350, 22.12.2016, str. 114).